                             højesterets dom
                      afsagt mandag den 24. november 2014
sag 99/2013
(1. afdeling)
advokatfirmaet a a/s
(advokat svend harbo)
mod
hk/danmark som mandatar for b
(advokat michael møllegaard jessen)
i tidligere instans er afsagt dom af sø- og handelsretten den 25. april 2013.
i pådømmelsen har deltaget fem dommere: poul søgaard, marianne højgaard pedersen,
michael rekling, oliver talevski og lars apostoli.
påstande
appellanten, advokatfirmaet a a/s, har nedlagt påstand om frifindelse.
indstævnte, hk/danmark som mandatar for b, har påstået stadfæstelse med den ændring, at
det tilkendte beløb forhøjes til 47.555,69 kr., og med den tilføjelse, at pensionsbeløbet
(29.859,95 kr.) med procesrente fra den 17. august 2010 indbetales på en af b oprettet pen-
sionsordning.
supplerende sagsfremstilling
landsoverenskomsten for kontor og lager 2007 mellem dansk erhverv arbejdsgiver og hk
handel hk/privat indeholder bl.a. følgende bestemmelser:
       ”§ 4 løn
       1.     lønnens fastsættelse
                                      - 2 -
a. lønnen aftales i hvert enkelt tilfælde direkte mellem virksomheden og medar-
   bejderen. vurdering og eventuel regulering af lønforhold sker individuelt mindst
   en gang om året.
…
2. fritvalgs lønkonto
   for at imødekomme individuelle ønsker om frit valg mellem fritid, pension eller
   løn, får den enkelte medarbejder sin egen fritvalgs lønkonto.
   medarbejderen får blandt andet mulighed for at hæve et ekstra beløb ud over løn-
   nen i forbindelse med ferie og feriefridage.
   løbende opsparing på fritvalgs lønkontoen
…
   fritvalgs lønkontoen etableres med virkning fra den 1. maj 2007.
…
   medarbejderen kan vælge mellem følgende:
a. løn i forbindelse med fritid:
   alle medarbejdere kan vælge dette element.
   når medarbejderen holder fri i forbindelse med ferie og feriefridage, kan medar-
   bejderen vælge at få udbetalt et beløb fra sin konto.
   medarbejderen vælger selv, hvor stor udbetalingen skal være, idet der dog aldrig
   kan udbetales større beløb, end der til enhver tid indestår på den pågældende med-
   arbejders opsparingskonto.
   virksomheden fastsætter passende procedurer og frister for administrationen.
b. pension:
   for at kunne vælge pensionselementet skal medarbejderen i forvejen være omfat-
   tet af en arbejdsmarkedspension i henhold til overenskomsten.
   medarbejderen skal senest den 1. april hvert år oplyse om, hvor stor en andel af
   opsparingen til fritvalgs lønkontoen, der ønskes afsat til pension igennem det
   kommende ferieår.
   når der vælges pension, indbetales den aftalte andel til pensionsselskabet og der-
   med ikke til fritvalgs lønkontoen. indbetaling af pension udløser ikke arbejdsgi-
   verbidrag.
   restopsparing på fritvalgs lønkontoen
   hvis der er overskud på fritvalgs lønkontoen ved ferieårets udløb, videreføres
   beløbet til udbetaling i det efterfølgende ferieår.
   ved fratrædelse opgøres fritvalgs lønkontoen, og evt. overskud udbetales samme
   med sidste lønudbetaling fra virksomheden.
                                               - 3 -
            en medarbejder, der fratræder, kan alternativt vælge at få overført restsaldoen til
            sit feriekort, således at saldoen tillægges feriepengene.
       …
       § 5 pension
       1.   pensionssatser
            med virkning fra 1. marts 2007 opkræves et bidrag på 10,8 pct. af den pensions-
            givende løn.
            pr. 1. juli 2008 forhøjes virksomhedens bidrag med 0,2 pct. og medarbejderens
            bidrag med 0,1 pct. den samlede bidragsforøgelse er således 0,3 pct. herefter er
            det samlede pensionsbidrag 11,1 pct.
            pr. 1. juli 2009 forhøjes virksomheden bidrag med 0,6 pct. og medarbejderens bi-
            drag med 0,3 pct. den samlede bidragsforøgelse er således 0,9 pct. herefter er det
            samlede pensionsbidrag 12 pct.
            heraf udgør virksomhedens bidrag 2/3 og medarbejderens bidrag 1/3.”
højesterets begrundelse og resultat
elevens krav på pensionsindbetaling og fritvalgs lønkonto
efter erhvervsuddannelseslovens § 55, stk. 2, skal elevlønnen mindst udgøre den løn, der er
fastsat ved kollektiv overenskomst inden for uddannelsesområdet. højesteret lægger til grund,
at landsoverenskomsten for kontor og lager 2007 mellem dansk erhverv arbejdsgiver og
hk handel hk/privat i det foreliggende tilfælde kan tages i betragtning som referenceover-
enskomst ved anvendelsen af erhvervsuddannelseslovens § 55, stk. 2. det gælder, uanset at
arbejdsgiverselskabet er uorganiseret, jf. herved højesterets dom af 20. august 2014 (sag nr.
337/2012).
ved dom af 3. november 2014 (sag nr. 23/2014) har højesteret fastslået, at lønbegrebet i er-
hvervsuddannelseslovens § 55, stk. 2, må forstås således, at det omfatter overførsel af penge
eller ydelser af økonomisk værdi til en medarbejder som vederlag i et ansættelsesforhold. det
omfatter ikke kun grundlønnens beløb, men også andre lønelementer og lønvilkår, jf. herved
højesterets dom af 6. december 2010 (ufr 2011.763).
ved dommen af 20. august 2014 har højesteret endvidere fastslået, at lønbegrebet i § 55, stk.
2, også omfatter vilkår om pensionsordning i den relevante overenskomst, at en arbejdsgiver
som udgangspunkt ikke med frigørende virkning kan opfylde sin pligt til at indbetale pensi-
                                                - 4 -
onsbidrag ved at udbetale bidraget til medarbejderen som løn, og at arbejdsgiveren derfor har
pligt til at efterbetale manglende bidrag. der er ikke oplyst omstændigheder, der kan føre til
en fravigelse af udgangspunktet i det foreliggende tilfælde. arbejdsgiverselskabet, der ikke
har betalt arbejdsgiverandelen af pensionsbidraget, er derfor forpligtet til at indbetale hele det
manglende pensionsbidrag på 29.859,95 kr. på en pensionsordning oprettet af b.
det fremgår af højesterets dom af 3. november 2014, at en fritvalgs lønkonto ligeledes er om-
fattet af lønbegrebet i erhvervsuddannelseslovens § 55, stk. 2, og arbejdsgiverselskabet er der-
for også forpligtet til at betale beløbet på 2.695,74 kr., som udgør den indbetaling på kontoen,
som arbejdsgiverselskabet ifølge overenskomsten var forpligtet til at foretage.
godtgørelse efter ansættelsesbevisloven
ifølge uddannelsesaftalen udgør lønnen den gældende mindstebetaling for elever og fremgår
af den overenskomst, der gælder for uddannelsen. imidlertid er der ingen angivelse af lønnens
størrelse eller af den relevante kollektive overenskomst, og uddannelsesaftalen indeholder
derfor ikke tilstrækkelige oplysninger om bs løn- og ansættelsesvilkår. arbejdsgiverselskabet
har således ikke opfyldt sin oplysningspligt efter ansættelsesbevislovens § 2, og b er derfor
berettiget til en godtgørelse efter lovens § 6.
højesteret har i dom af 17. december 2010 (ufr 2011.805) opstillet de principper, som godt-
gørelse for overtrædelse af ansættelsesbevisloven bør udmåles efter. i tilfælde, hvor der er
opstået tvist om ansættelsesforholdet eller konkret risiko herfor, som korrekt opfyldelse af op-
lysningspligten kunne have afværget, bør godtgørelsen efter dommen som udgangspunkt fast-
sættes til et beløb på op til 10.000 kr. afhængig af forholdets karakter og betydning. i mangel
af særlige holdepunkter for at gå op eller ned bør godtgørelsen fastsættes til 7.500 kr.
i denne sag har der været tvist om ansættelsesforholdet, som korrekt opfyldelse af oplys-
ningspligten kunne have afværget. de utilstrækkelige oplysninger om løn- og ansættelsesvil-
kårene i uddannelsesaftalen er momenter, der taler for at gå op over det nævnte beløb på
7.500 kr., idet b herved blev udsat for risiko for tab af det ikke ubetydelige beløb, som har
været omtvistet i sagen. herefter, og da der ikke er momenter, som taler for at gå ned, tiltræ-
der højesteret, at godtgørelsen efter ansættelsesbevislovens § 6, stk. 1, 2. pkt., bør fastsættes
til 10.000 kr., jf. herved også højesterets dom af 3. november 2014 (sag nr. 23/2014).
                                            - 5 -
konklusion
højesteret stadfæster dommen med den tilføjelse, at pensionsbeløbet på 29.859,95 kr. med
procesrente fra den 17. august 2010 indbetales på en pensionsordning oprettet af b.
                                    thi kendes for ret:
sø- og handelsrettens dom stadfæstes. pensionsbeløbet på 29.859,95 kr. med procesrente fra
den 17. august 2010 indbetales på en pensionsordning oprettet af b.
i sagsomkostninger for højesteret skal advokatfirmaet a a/s betale 25.000 kr. til
hk/danmark som mandatar for b.
de idømte beløb skal betales inden 14 dage efter denne højesteretsdoms afsigelse. sagsom-
kostningsbeløbene forrentes efter rentelovens § 8 a.
